Զոյա Կոսմոդեմյանսկայա

Զոյա Անատոլևնա Կոսմոդեմյանսկայա (, ), խորհրդային պարտիզանուհի, Խորհրդային Միության հերոս (1942, հետմահու), ՀամԼԿԵՄ անդամ (1938)։

Սովորել է Մոսկվայի 201-րդ դպրոցում։ Երկրորդ համաշխարհային պատերազմի ժամանակ Նարո-Ֆոմինսկի շրջանում կոմերիտական պարտիզանների հետ անցել է ռազմաճակատի գիծը և հակառակորդի թիկունքում մարտական առաջադրանք կատարելիս բռնվել Պետրիշչևո գյուղի մոտ։ Կախաղան է հանվել 1941 թվականի նոյեմբերի 29-ին Նացիստական Գերմանիայի ներխուժող ստորաբաժանումների դեմ դիվերսիոն անհաջող գործողություններից հետո։

Խորհրդային շրջանում Կոսմոդեմյանսկայային են նվիրվել բազմաթիվ գրական գեղարվեստական գործեր, նրա անունով կոչվել փողոցներ, դպրոցներ։ 1942 թվականից թաղված է Մոսկվայի Նովոդևիչի գերեզմանատանը։

Տես նաև 
 Տանյա (կտավ)

Ծանոթագրություններ 

1923 ծնունդներ
1941 մահեր
Խորհրդային Միության հերոսներ
Նովոդևիչյան գերեզմանատանը թաղվածներ
Խորհրդային հետախույզներ
Անձինք նամականիշերի վրա
Խորհրդային ռազմական գործիչներ